Publication: Magyar Közlöny
Issue: MK-2009-52 (Year: 2009, Number: 52)
Era: 2004-2010
Section: 11/1994. (VI. 8.) MKM rendelet (a továbbiakban: R.)
Paragraph Index: 714

11/1994. (VI. 8.) MKM rendelet (a továbbiakban: R.) 39/D. § (5) bekezdése helyébe a következõ rendelkezés lép: „(5) A képesség-kibontakoztató felkészítésben az a tanuló vehet részt, aki a közoktatási törvény 121. § (1) bekezdésének 14. pontja alapján halmozottan hátrányos helyzetûnek minõsül. A halmozottan hátrányos helyzetû tanulók számának megállapításánál a sajátos nevelési igényû halmozottan hátrányos helyzetû tanulókat csak akkor kell figyelembe venni, ha iskolai nevelésük, oktatásuk a többi tanulóval együtt, azonos iskolai osztályban, csoportban történik. Azokat a sajátos nevelési igényû tanulókat, akik a fogyatékosság típusának megfelelõen létrehozott iskolai tagozaton, osztályban, csoportban teljesítik tankötelezettségüket, és akikrõl a Tanulási Képességet Vizsgáló Szakértõi és Rehabilitációs Bizottság által kiadott szakvélemény megállapította, hogy kizárólag a többi tanulótól elkülönítetten oktathatóak, a halmozottan hátrányos helyzetû tanulók számának, arányának meghatározására irányuló valamennyi számításnál figyelmen kívül kell hagyni. A halmozottan hátrányos helyzetû tanulók e rendelet alapján meghatározott száma, aránya az adott tanév során az adott tanév októberi létszámstatisztikában megállapított létszámhoz, arányhoz igazodik.”

Source: https://magyarkozlony.hu/hivatalos-lapok/fa8699417c5c10e3918e700403f17a20c5c36351/dokumentumok/563746902d1eab0bbebc857b9e8ef136ed7c9d87/letoltes